El Claustre de La Nau reuneix 180 cantores i cantors en un concert extraordinari de l’Orfeó Universitari de València

## El Claustre de La Nau reuneix 180 cantores i cantors en un concert extraordinari de l’Orfeó Universitari de València

L'Orfeó interpreta a La Nau el Carmina Burana juntament amb la Banda de Castelló i altres cors convidats.

El claustre de l’edifici històric de la Universitat de València va acollir, el passat 23 d’octubre, un concert extraordinari de l’Orfeó Universitari de València (OUV), dirigit per Francesc Valldecabres, en el 75 aniversari de la formació coral universitària més antiga d’Espanya. L’esdeveniment va reunir 180 cantores i cantors antics, nous i convidats per a interpretar el ‘Carmina Burana’ de Carl Orff.

El concert comptà amb les veus principals de **Saray García** (soprano), **Pascual Andreu** (tenor) i **Fran García** (baríton), acompanyats per la **Banda Municipal de Castelló** que dirigia **Marcel Ortega**, i la col·laboració de quatre agrupacions convidades: la **Coral de la Universitat d’Alacant** amb direcció de **Shlomo Rodríguez**, l’**Orfeó de la Universitat Jaume I de Castelló** amb **Toni Planelles** al front, l’**Orfeó d’Aldaia** dirigit per **Fernando Taberner**, i **Veus Grans** amb la directora **Jenny Castro**.

L'elecció del ‘Carmina Burana’ ve motivada per tractar-se “d’una obra de referència per al món coral i ben destacada en la història de l’Orfeó, estrenada a València per aquesta mateixa formació l’any 1960 amb gran acollida per la crítica del moment”, apuntava **Valldecabres**.

La celebració d’aquest concert extraordinari s’enquadra en la vessant social del programa especial pel 75 aniversari de l’Orfeó, implicant no només a la plantilla actual que hi forma part del grup coral, sinó també a antics membres i de nous, així com aquelles institucions musicals que han volgut manifestar el seu suport al projecte coral valencià. “L'OUV es consolida així com a un dels grans dinamitzadors corals i culturals valencians”, afegia el seu director.

Com a colofó a la festivitat d’aquest aniversari, l’Orfeó oferirà el pròxim **20 de desembre**, al **Teatre Principal de València**, un concert-homenatge que, amb el títol ‘Lux’, interpretarà juntament amb l’**Orquesta Sinfónica de València** en la part instrumental i la companyia **Crea Dance Company** de **María Rovira**, Premi Nacional de Dansa. Serà, en paraules del president de l’Orfeó Universitari de València, **Pedro Díez**, “el nostre reconeixement al record de les víctimes de la covid-19 i tot el personal sanitari de la província de València pel seu compromís i valor durant la pandèmia”.

L'any de concerts per a l’Orfeó finalitzarà amb el **Concert de Nadal**, previst en l’última setmana de desembre i que enguany comportarà una estrena absoluta.

Galeria d'imatges 

### Concert extraordinari 75 aniversari Orfeó Universitari València. Carmina Burana

Arxivat en:

, Música
, Àrea d'Activitats Musicals
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar